Document ID: 32000D0063

32000D0063
L 022/66
JURNALUL OFÍCIAL AL UNIUNII EUROPENE
DECIZIA COMISIEI
din 18 ianuarie 2000
de modificare a Deciziei 96/627/CE de punere în aplicare a articolului 2 din Directiva 77/311/CEE a Consiliului privind nivelul sonor perceput de conducătorii de tractoare agricole sau forestiere pe roți
[notificată cu numărul C(1999) 3546]
(Text cu relevanță pentru SEE)
(2000/63/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 77/311/CEE a Consiliului din 29 martie 1977 de apropiere a legislațiilor statelor membre cu privire la nivelul sonor perceput de conducătorii de tractoare agricole sau forestiere pe roți (1), astfel cum a fost modificată ultima dată prin Directiva 97/54/CE a Parlamentului European și a Consiliului (2), în special articolul 2,
întrucât:
(1)
S-a dovedit imposibil din punct de vedere tehnic ca aproape toate tractoarele fără cabină să respecte termenul limită pentru perioada de tranziție stabilit de Decizia 96/627/CE a Comisiei (3). Este necesar, în aceste condiții, să se amâne, în cazul acestor vehicule, sfârșitul perioadei de tranziție stabilit în decizia respectivă.
(2)
Măsurile prevăzute de prezenta decizie sunt conforme cu avizul emis de Comitetul pentru adaptarea la progresul tehnic a directivelor în vederea eliminării barierelor tehnice din realizarea comerțului în sectorul tractoarelor agricole sau forestiere,
ADOPTĂ PREZENTA DECIZIE:
Articolul 1
Articolul 1 din Decizia 96/627/CE se înlocuiește cu următorul text:
„Articolul 1
Perioada de tranziție menționată la articolul 2 alineatul (2) din Directiva 77/311/CEE va expira la:
-
1 octombrie 2001 pentru toate tipurile noi de tractoare;
-
1 octombrie 2003 pentru toate tractoarele noi.”
Articolul 2
Statele membre adoptă dispozițiile necesare pentru a se conforma prezentei decizii până la 30 septembrie 2001. Statele membre informează de îndată Comisia cu privire la aceasta.
Articolul 3
Prezenta decizie se adresează statelor membre.
Adoptată la Bruxelles, 18 ianuarie 2000.

Labels: 8
9
6
20